stanford-oval/wikipedia huggingface dataset:
עריכת תמונה
הערות שוליים

↑  Detailed introduction to histograms (אורכב 17.03.2017 בארכיון Wayback Machine) and the levels (אורכב 18.03.2017 בארכיון Wayback Machine) and curves (אורכב 17.03.2017 בארכיון Wayback Machine) functionality available in most image editing software; PhotoshopEssentials.com
↑  Implementations include Imagic Photo (אורכב 03.01.2013 ב Archive.today), Viesus (אורכב 09.02.2022 בארכיון Wayback Machine), and Topaz (אורכב 13.05.2018 בארכיון Wayback Machine)
↑  Implementations include FocusMagic (אורכב 09.05.2008 בארכיון Wayback Machine), and Photoshop (אורכב 03.06.2008 בארכיון Wayback Machine)
↑  JPFix. "Skin Improvement Technology". ארכיון מ-2016-03-05. נבדק ב-2008-08-23.
↑  Guyer, Jeff (24 בספטמבר 2013). "The Sabattier Effect". Digital Photography School. ארכיון מ-2019-01-09. נבדק ב-2019-01-09. {{cite web}}:  (עזרה)
↑  GIMP source code for brightness and contrast image filtering.
↑  Lazzell, Jeff. "A Dynamic Blending and Post Processing Workshop With Travel Photographer Elia Locardi". blog.xritephoto.com. ארכיון מ-11 בספטמבר 2016. נבדק ב-11 ספט' 2016. {{cite web}}:  (עזרה)
↑  Cedric, De Boom. "Blending moments in time". cedricdeboom.github.io. ארכיון מ-8 באוקטובר 2016. נבדק ב-11 ספט' 2016. {{cite web}}:  (עזרה)
↑  "HDR photography with Elia Locardi". www.cnet.com. ארכיון מ-22 בספטמבר 2016. נבדק ב-11 ספט' 2016. {{cite web}}:  (עזרה)
ה-Vitruvian Man של לאונרדו דה וינצ'י ומעליו גלגל הצבעים של גתה באמצעות שכבת מסך ב-Adobe Photoshop. שכבות מסך יכולות לסייע בעיצוב גרפי וביצירת חשיפות מרובות בצילום.
ה-Vitruvian Man של לאונרדו דה וינצ'י ומעליו שכבת אור רכה של גלגל הצבעים של משה האריס ושכבה אור רכה של גלגל הצבעים של איגנץ שיפרמולר. לשכבות בהירות רכות יש מראה כהה ושקוף יותר משכבות מסך.
שינוי צבע סלקטיבי
כיוון תמונה (משמאל לימין): מקור, סיבוב של 30° בניגוד לכיוון השעון, והיפוך.
בקרת פרספקטיבה: מקורי (שמאל), עיוות פרספקטיבה הוסר (ימין).
חידוד תמונה: מקורי (למעלה), תמונה מחודדת (למטה).
פוטומונטאז' של 16 תמונות שעברו עיבוד תמונה מגמתי בפוטושופ כדי ליצור רושם שמדובר בנוף אמיתי
דוגמה לכמה אפקטים מיוחדים שניתן להוסיף לתמונה.
אפקט מורכב בתמונה הראשונה מימין.
תמונת צבע סולרית-מדומה.
דוגמה להמרת תמונה מצבע לגווני אפור
דוגמה לתיקון ניגודיות. אין שינוי בצד השמאלי של התמונה.
דוגמה להתאמת צבע באמצעות עורך מפת סיביות
דוגמה של לפני ואחרי לטכניקת מיזוג דינמי מתקדם שנוצרה על ידי אליה לוקרדי
שליטה בתמונה המודפסת על ידי שינוי צפיפות פיקסלים
סרליפונאז אלפא

|  שמות מסחריים בישראל |
| --- | --- |
 ברינוירה (Brineura)
 נתונים כימיים
 כתיב כימי:  C2657H4042N734O79S11 
 נתונים פרמוקוקינטיים
 מטבוליזם:  59000g·mol−1‏~
 בטיחות
 מעמד חוקי:  תרופת מרשם
 דרכי מתן:  הזרקה לתוך מערכת חדרי המוח
 מזהים
 קוד ATC:  A16AB17 
 מספר CAS:  151662-36-1
 PubChem:  
 ChemSpider:  
 
סרליפונאז אלפא (בלועזית: cerliponase alfa) הוא החומר הפעיל בתרופה ברינוירה (Brineura). משמש לטיפול אנזימטי חלופי כנגד מחלת באטן, שהיא צורה של ליפופוסינוזיס סרואי נוירונלי(אנ'). התרופה אינה רשומה בישראל, אך מיובאת על פי הצורך, תחת אישור מיוחד של משרד הבריאות.
התרופה פותחה על ידי חברת ביומרין פרמסוטיקל(אנ') ואושרה ב-27 באפריל 2017 על ידי מינהל המזון והתרופות האמריקאי (FDA). התרופה מסייעת בהאטת איבוד יכולת הליכה בילדים סימפטומטיים, מעל גיל שלוש שנים, עם ליפופוסינוזיס סרואי נוירונלי מסוג 2 (CLN2) אינפנטילי מאוחר. המחלה ידועה אף כחסר בטריפפטידיל פפטידאז (TPP1) או מחלתJansky–Bielschowsky disease‏. התרופה אף אושרה על ידי הסוכנות האירופאית לתרופות (EMA) ב-30 במאי 2017‏. בבריטניה, המכון הלאומי הבריטי למצוינות בבריאות (NICE) העריך את הסרליפונאז אלפא לטיפול של CLN2 וסבר שהוא אינו בעל יחס מספק של עלות-תועלת.
מחלת CLN2 שייכת לקבוצת המחלות ליפופוסינוזיס סרואי נוירונלי (NCLs) הידועות גם כמחלת באטן. מחלת CLN2 היא מחלה תורשתית נדירה המשפיעה בעיקר על מערכת העצבים. תסמינים וסימנים האופייניים למחלה מסוג "אינפנטילי מאוחר", מתחילים להופיע בין גיל שנתיים וארבע שנים.
התסמינים הראשונים כוללים, בדרך כלל, עיכוב בכישורי שפה, התקפי כיפיון (אפילפסיה) חוזרים וקושי בקואורדינציה של תנועות (אטקסיה). ילדים הלוקים במחלה מפתחים גם עוויתות שרירים (מיוקלונוס) ואיבוד ראייה. מחלת CLN2 משפיעה על כישורים מוטוריים חיוניים, כמו ישיבה והליכה, והילדים החולים נזקקים לכסא גלגלים.
התרופה ניתנת בצורת מתן הזרקה אינטרה-ונטריקולרית(אנ') (הזרקה לתוך מערכת חדרי המוח), מה שמאפשר קליטה משמעותית לתוך המוח.
הערות שוליים

↑  FDA approves first treatment for a form of Batten disease www.fda.gov
↑  European Commission Approves Brineura (cerliponase alfa), the First Treatment for CLN2 Disease, a Form of Batten Disease and Ultra-Rare Brain Disorder in Children
↑  Cerliponase alfa for treating neuronal ceroid lipofuscinosis type 2 NATIONAL INSTITUTE FOR HEALTH AND CARE EXCELLENCE
↑  Selina McKee costly for NHS use Pharma Times
↑  FDA approves first treatment for a form of Batten disease
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פאבל סודופלאטוב

| --- | --- |

צילום מראשית מלחמת העולם השנייה
 לידה:  7 ביולי 1907 כפר בסביבות מליטופול
 פטירה:  26 בספטמבר 1996  (בגיל 89) מוסקבה
 מדינה:  ברית המועצות, האימפריה הרוסית 
 מקום קבורה:  בית הקברות דונסקויה החדש 
 פעילות בולטת:  ראש המבצעים המיוחדים בנ.ק.ו.ד.
 מעסיק:  נ.ק.ו.ד. 
 מפלגה:  המפלגה הקומוניסטית של ברית המועצות 
 פרסים והוקרה:  מדליית הניצחון על יפן  מדליה על הגנת הקווקז  מדליית ההגנה על מוסקבה  מדליה להנצחת 800 שנים לייסוד מוסקבה  מדליה לציון 30 שנים לייסוד צבא היבשה והצי של ברית המועצות  מדליה לפרטיזן במלחמה הפטריוטית הגדולה  חבר כבוד בק.ג.ב.  עיטור הכוכב האדום  עיטור המלחמה הפטריוטית הגדולה דרגה ראשונה  מדליית הניצחון על גרמניה במלחמה הפטריוטית הגדולה 1941–1945  עיטור סובורוב דרגה 2  עיטור הדגל האדום  עיטור לנין  פועל מצטיין של משרד הפנים 
 
פאבל אנטולייביץ' סודופלאטוב (ברוסית: Пáвел Aнатóльевич Cудоплáтов) היה בכיר בשירותי הביון הסובייטיים (נ.ק.ו.ד) בתקופת סטלין. היה ראש המחלקה האחראית על חיסולים (הממונה על המבצעים המיוחדים). עמד בראש שירות ביון החוץ של ברית המועצות בשנת 1938.
היה אחראי על כמה מהמבצעים הסובייטיים הידועים והחשובים ביותר: רצח טרוצקי, רצח הלאומן האוקראיני יבהן קונובליץ, וריגול האטום הסובייטי. שירת עד שנעצר עם קבוצה של תומכי בריה בשנת 1953 וריצה תקופת מאסר של 15 שנים. הגיע עד לדרגת גנרל-לייטננט בסולם הדרגות של ה-נ.ק.ו.ד. (מקבילה לדרגת רב-אלוף בצה"ל).
היה נשוי ליהודייה בשם אמה כהנוב, ובזכרונותיו (בספרו "מבצעים מיוחדים") הזכיר את האנטישמיות בצמרת הסובייטית.
ראו גם

ק.ג.ב.
תוכנית הגרעין הסובייטית
לברנטי בריה
לקריאה נוספת

Pavel Sudoplatov, Anatoli Sudoplatov, Jerrold L. Schecter, Leona P. Schecter, Special Tasks: The Memoirs of an Unwanted Witness, a Soviet Spymaster. Boston: Little Brown, 1994. (אנגלית)
Moon River

ערך זה עוסק בשיר מהסרט ארוחת בוקר בטיפני. אם התכוונתם לנהרות בשם זה, ראו .
| --- | --- |

 סינגל בביצוע Henry Mancini Orchestra, אודרי הפבורן
 יצא לאור:  1960 
 סוגה:  מוזיקת פופ 
 שפה:  אנגלית 
 כתיבה:  ג'וני מרסר 
 לחן:  הנרי מנסיני 
 
Moon River (בעברית "נהר הסהר") הוא שיר שנכתב על ידי ג'וני מרסר והנרי מנסיני בשנת 1961 עבור הסרט "ארוחת בוקר בטיפאני". השיר מושר בסרט על ידי השחקנית הראשית אודרי הפבורן המגלמת את דמותה של הולי גולייטלי. השיר זכה בפרס אוסקר לשיר המקורי הטוב ביותר בעקבות כך שהיה בסרט זה. השיר זכה גם בשני פרסי גראמי לתקליט השנה ושיר השנה.
השיר זכה להצלחה רבה ולגרסאות כיסוי רבות. בעקבות הפופולריות של השיר, קראה סוואנה שבג'ורג'יה (העיר שבה נולד מרסר), לאחד הנהרות שבקרבתה "נהר מון" (נהר הירח) על שם השיר.
אנדי ויליאמס אשר הקליט את השיר קרא לחברת ההפקה שלו במיזורי "מון ריוור" על שם השיר.
מילות השיר

השיר מספר על שני חברים המטיילים על גדת נהר בשם מון (באנגלית: Moon - ירח). בשיר נעשה שימוש בביטוי "Huckleberry friend" ("חבר האוכמניות") אשר זכה לפופולריות בעקבות השיר. בראיון שערך ציין מרסר כי נהג ללכת בילדותו לקטוף אוכמניות עם חברים על גדת הנהר ועל כך מדבר השיר.
הביטוי "חבר אוכמניות" מקורו עוד בראשית המאה ה-19 במדינות הדרום של ארצות הברית ומשמעו מצד אחד "אדם שניתן לסמוך עליו" ומצד שני "אדם שאין לו חשיבות מיוחדת". מארק טוויין בספרו הרפתקאותיו של האקלברי פין, המספר על החברות בין תום סוייר והאקלברי פין, הכיר כנראה ביטוי זה ובעטיו נתן לגיבור הספר את שמו.
ככל הנראה מרסר הושפע בכתיבת השיר מהביטוי הדרומי או מספרו של מארק טוויין.
גרסאות > גרסת הסרט ארוחת בוקר בטיפני

השיר נכתב עבור אודרי הפבורן והותאם במיוחד למנעד הקולי שלה. במקור כלל השיר את השורה "I'm Holly, like I want to be / like Holly on a tree back home...", המתייחסת לשמה של גיבורת הסרט הולי גולייטלי אשר גולמה על ידי הפבורן, אולם בהמשך שונה השיר להתאים לתמת הסרט.
בתחילת הסרט מושמעת גרסה אינסטרומנטלית של השיר, ובאמצעו ישנה סצנה בה יוצא פול פרד וארג'אק (המגולם על ידי ג'ורג' פפארד) למדרגות החרום של דירתו ורואה את הולי גולייטלי (המגולמת על ידי הפבורן) שרה את השיר בעודה מנגנת בגיטרה.
בעת עריכת הסרט הוחלט למחוק סצנה זו אולם הפבורן התנגדה נמרצות למחיקה ובסוף הושארה הסצנה. יחד עם זאת השיר המושר על ידי הפבורן לא נכנס לפסקול הרשמי של הסרט, ובמקומו מושמעת בפסקול מקהלה השרה את השיר. רק לאחר מותה של הפבורן בשנת 1993 יצא אלבום המכיל את שירתה של הפבורן, שנקרא "Music from the Films of Audrey Hepburn".
גרסאות > הצלחת השיר

את השיר שר הזמר אנדי ויליאמס והוא נודע בעיקר הודות לשיר זה. בין הזמרים והלהקות שהקליטו גרסאות כיסוי של השיר ניתן למנות את פול אנקה, לואי ארמסטרונג, ג'ודי גרלנד, מוריסיי, R.E.M., פרנק סינטרה, ברברה סטרייסנד, וסטלייף, אלטון ג'ון, פרנק אושן, ג׳ייקוב קולייר וביונסה.
ג'ניפר לאב יואיט הקליטה גרסה של השיר במסגרת הסרט הביוגרפי סיפורה של אודרי הפבורן.
גרסאות > אזכורים של השיר

השיר מופיע בפסקול הסרט קצין וג'נטלמן משנת 1982.
השחקן צ'בי צ'ייס שר את השיר בסרט "פלטש" משנת 1985.
בסדרה משפחת סימפסון בפרק "בארט בדרכים" נלסון מונטז, מעריץ של הזמר אנדי ויליאמס מכריח את ברט להגיע לעיר ברנסון (Branson) שבמדינת מיזורי על מנת לשמוע את ויליאמס שר את השיר.
בסרט דו"ח מיוחד מושמע השיר ברקע אחת הסצנות.
השיר מושמע בסרט נולד בארבעה ביולי משנת 1989 בסצנה בה רון קוביק (המגולם על ידי טום קרוז) ודונה (המגולמת על ידי קיירה סג'וויק) רוקדים. בסצנה בהמשך הסרט שר טום קרוז את השיר.
בסדרה סקס והעיר הגדולה כאשר מר ביג מחליט לעזוב את קרי ברדשאו ולעבור לקליפורניה הוא משמיע לה תקליט עם שיר זה, ולבסוף משאיר לה את התקליט למקרה שהיא "תרגיש בודדה".
השיר מופיע בפסקול של הסרט אליזבתטאון.
נעימת השיר מופיעה בסרט נערה בהפרעה משנת 1999
השחקנית מליסה בנויסט מבצעת את השיר בעונה השלישית של הסדרה "הפלאש", בפרק 17 (Duet) בה היא מתארחת בתפקיד סופרגירל.
בשנת 2018 הוציאה חברת התכשיטים טיפאני חידוש לשיר המבוצע על ידי אל פנינג והראפר ASAP Rocky. השיר יצא לכבוד קולקציה באותו שם ובקמפיין מככבות מבצעת השיר המחודש, והרקדנית מאדי זיגלר.
צ'סטר נימיץ

| --- | --- |

צ'סטר נימיץ, 1945
 לידה:  24 בפברואר 1885 פרדריקסברג, ארצות הברית 
 פטירה:  20 בפברואר 1966 (בגיל 80) Yerba Buena Island, ארצות הברית 
 מקום קבורה:  בית הקברות הלאומי שער הזהב 
 מדינה:  ארצות הברית 
 השכלה:  מכללת המלחמה של הצי  Warren Local High School  האקדמיה הימית של ארצות הברית  Tivy High School 
 צאצאים:  Chester Nimitz, Jr. 
 השתייכות:  הצי האמריקני הצי האמריקני
 תקופת הפעילות:  1905–1947 (כ־42 שנים)
 דרגה:   אדמירל צי
 תפקידים בשירות
 מפקד החזית הפסיפית ראש המבצעים הימיים
 פעולות ומבצעים
 מלחמת העולם הראשונה מלחמת העולם השנייה קרב ים האלמוגים  קרב מידוויי  המערכה באיי שלמה  קרב ים הפיליפינים  קרב אוקינאווה
 עיטורים
   מדליית השירות המצוין של הצי (4)   מדליית השירות המצוין   מסדר האמבט  קצין בלגיון הכבוד
 הנצחה
 נושאת המטוסים נימיץ, הראשונה מנושאות המטוסים מסדרת נימיץ, קרחון באנטארקטיקה, מספר כבישים מהירים והספרייה המרכזית של אקדמיית הצי האמריקאי
 
צ'סטר ויליאם נימיץ (אנגלית: Chester William Nimitz‏; 24 בפברואר 1885 - 20 בפברואר 1966), היה אדמירל צי של צי ארצות הברית. הוא מילא תפקיד מרכזי במערכה באוקיינוס השקט במלחמת העולם השנייה, בהיותו מפקד צי האוקיינוס השקט של ארצות הברית (Commander in Chief, United States Pacific Fleet‏, בקיצור CinCPac) של הצי, ומפקד זירת האוקיינוס השקט של כוחות הצבא, הצי והיבשה של בעלות הברית בזירה זו (Commander in Chief, Pacific Ocean Areas, בקיצור CinCPOA).
ביוגרפיה > ילדותו

נימיץ נולד לצ'סטר ברנרד ואנה נימיץ בפרדריקסבורג, טקסס. אביו של נימיץ נפטר שישה חודשים לפני הולדתו ונימיץ הצעיר חונך בעיקר בידי סבו מצד אביו, צ'ארלס הנרי נימיץ. צ'ארלס הנרי נימיץ היגר לארצות הברית מהקונפדרציה הגרמנית בשנות ה-40 של המאה ה-19 ושירת כמפקד בצבא הקונפדרציה במהלך מלחמת האזרחים האמריקנית. נוסף על כך היה צ'ארלס בבעלות על בית מלון מקומי בפרדריקסברג. צ'ארלס נימיץ עסק בספנות בימיו בגרמניה והעניק לנכדו את ידיעתו המוקדמת אודות הצי. צ'סטר נימיץ הצעיר עם זאת לא תכנן בצעירותו קריירה ימית ובמקום זאת ניסה להירשם לאקדמיה הצבאית של ארצות הברית (וסט-פוינט). מכיוון שלא היה עוד מקום בווסט-פוינט עבור מחוזו באותה השנה, נימיץ הצעיר נשלח לאקדמיית הצי מטעם מחוזו בשנת 1901 וסיים את האקדמיה בהצטיינות בינואר 1905 (סיים מקום שביעי בכיתתו).
ביוגרפיה > ילדותו > קריירה מוקדמת

נימיץ היה בן לדור הקצינים הראשון שפיקדו של צוללות אך נוסף על כך היה בעל ניסיון הנדסי גם כן. בשנת 1912 הוטלה עליו האחריות לפקח על בניית מנוע דיזל עבור אוניית מסע הדלקים USS Maumee (אנ'). האונייה הייתה הראשונה מסוגה שאפשרה תדלוק של אוניות בלי הסדרתם בנמלים. היה זה באותו הזמן שהקמיצה בידו השמאלית של נימיץ נקטעה בין גלגלי שיניים. הדבר היחיד שהציל את שאר ידו השמאלית של נימיץ הייתה טבעת שענד אשר עצרה את תנועת גלגלי השיניים מספיק זמן בשביל שיוציא את ידו מטווח הגלגלים. לאחר שטופל והחלים בבית חולים שב נימיץ להציג את תהליך הפעולה של מנוע הדיזל באונייה. בעשורים שלאחר מלחמת העולם הראשונה המשיך נימיץ לעלות בדרגות בקריירה מוצלחת אם כי לא יוצאת דופן. הוא התקדם במהירות בשורות הצי, ופיקד על צי הצוללות האטלנטי.
בשנת 1938 הועלה לדרגת אדמירל משנה ומונה למפקד הכללי של לשכת הניווט. במסגרת התפקיד היה נימיץ מעורב בהמלצות על מינויים צבאיים עבור נשיא ארצות הברית, פרנקלין דלאנו רוזוולט. במסגרת התפקיד השיג נימיץ את אמונו של רוזוולט כיועץ שהמליץ לנשיא על מה שהיה צריך לדעת ולא על מה שרצה לדעת.
ביוגרפיה > מלחמת העולם השנייה > כניעת יפן

נימיץ התנגד להוצאתו לפועל של מבצע נפילה מחשש למרחץ דמים שלא נראה כמותו קודם לכן עבור הכוחות האמריקאים. לאחר הקרב על אוקינאווה החל הצבא היפני בטיפוח של מיליציה אזרחית בת 28 מיליון איש. הנשיא החדש, הארי טרומן, תמך בהטלת פצצות האטום על הירושימה ועל נגסאקי במטרה להביא לסיום המלחמה בלי פלישה רגלית לתוך יפן. לנוכח הטלת פצצות האטום, הפצצות אוויריות לא נפסקות על ערים יפניות גדולות ופלישה סובייטית למנצ'וריה וקוריאה, הירוהיטו, קיסר יפן יצא בהצהרה רשמית על כניעתה של יפן אשר הובילה לניסיון התנקשות בחייו. ב-2 בספטמבר 1945 קיבל הגנרל דאגלס מקארתור את כניעתה של יפן בתור המפקד העליון של כוחות הברית, על סיפון אוניית המערכה מיזורי (BB-63), שעגנה במפרץ טוקיו. לאחר מכן חתם נימיץ בשם ארצות הברית על כתב כניעתה של יפן, ואחריו נציגי יתר בעלות הברית.
ביוגרפיה > מלחמת העולם השנייה > משפטי נירנברג

במהלך משפטי נירנברג הוא שלח תצהיר שתמך בקרל דניץ, תוך שהוא מציין שגם כוחות ארצות הברית ניהלו מלחמת צוללות בלתי מוגבלת כטקטיקה במלחמתה נגד האימפריה היפנית באוקיינוס השקט, ושצוללות אמריקניות לא הצילו ניצולים מספינות שהוטבעו על ידיהן במקרה בו היו בסכנה.
ביוגרפיה > לאחר המלחמה

בדצמבר 1945 החליף נימיץ את ארנסט קינג בתפקיד ראש המבצעים הימיים. בתפקיד זה היה נימיץ אחראי על הורדת התקציב הימי לאחר עלייתו הקיצונית לצורכי המלחמה. כמו כן, נימיץ תמך בתוכניתו של היימן ריקובר לבנות את נאוטילוס, הצוללת גרעינית הראשונה בהיסטוריה. מאוחר יותר נימיץ פרש מהשירות הצבאי הפעיל בשנת 1947, ועבר להתגורר באזור סן פרנסיסקו. שם עבד כעוזר מיוחד למזכירות הצי וטרח רבות לשיקום היחסים בין ארצות הברית ליפן. בין היתר פעל לגיוס תרומות לשיקומה של אוניית המערכה מיקאסה, אוניית הדגל של האדמירל היהאצ'ירו טוגו בקרב צושימה (1905).
נימיץ קיבל עיטורי כבוד רבים מטעמה של ארצות הברית ומטעמן של מדינות נוספות, כמו מסדר האמבט מטעמה של הממלכה המאוחדת ולגיון הכבוד מטעמה של הרפובליקה הצרפתית הרביעית. נימיץ מעולם לא פרש רשמית משירות הצי ועקב הדרגה שלו נחשב כי שירת לאורך כל חייו עד לפטירתו. בין 1949 ל-1953 שירת נימיץ בתפקיד דיפלומט מטעם האומות המאוחדות בקשמיר במטרה לגשר בין הודו ופקיסטן לאחר המלחמת הראשונה בין שתי המדינות על גורל חבל קשמיר. נימיץ נפטר ב-1966 בגיל 80 ונקבר בבית הקברות הלאומי שער הזהב בקליפורניה לצד האדמירל ריצ'מונד טרנר שלצידו שירת במהלך המלחמה.
הנצחתו

על שמו נקראים סדרת נושאות המטוסים נימיץ, וכמקובל גם נושאת המטוסים הראשונה בסדרה זו, נימיץ (CVN-68); קרחון נימיץ באנטארקטיקה; מספר כבישים מהירים והספרייה המרכזית של האקדמיה הימית של ארצות הברית.
הערות שוליים

↑  040965 | Australian War Memorial
| --- | --- |
בקרת זהויות :  NLI: 987007456394005171  PLWABN: 9810680800205606  BnF: cb11572666p (data)  CiNii: DA04300196  GND: 13811949X  ISNI: 0000 0001 0996 4453  LCCN: n86125368  NARA: 10571345  NDL: 00451374  NKC: xx0077011  NTA: 070852308  SNAC: w6s866k3  SUDOC: 073097810  Trove: 1159451  VIAF: 85805357   WorldCat (עם VIAF): 85805357 
אדמירל צ'סטר נימיץ בשנת 1942.
ועידה צבאית ב-1944; מימין לשמאל: צ'סטר ארתור (עומד), ויליאם ד' לייהי, פרנקלין דלאנו רוזוולט ודאגלס מקארתור.
אדום-חזה של האי הצפוני

| אדום-חזה של האי הצפוני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: אדומי-חזה אוסטרליים
סוג:: פטריקה
מין:: אדום-חזה של האי הצפוני
שם מדעי
 Petroica longipes ‏Garnot, 1827
תחום תפוצה


אדום-חזה של האי הצפוני (שם מדעי: Petroica longipes) הוא מין של ציפור שיר מהמשפחה אדומי-חזה אוסטרליים האנדמית לניו זילנד. מין זה הוא קרובו לסוג של שחור-החזה הנדיר. בעבר הוא היה קשור יחדיו עם המין אדום-חזה של האי הדרומי (Petroica australis) לאותו המין, אך בדיקות מורפולוגיות הפרידו אותם למינים נפרדים.
בעבר אוכלוסייתו הייתה רחבה מאוד לאורך האי הצפוני של ניו זילנד ולמרות שאיננו מצוי בסכנה האוכלוסיות שלו מצויות בירידה בטבע.
אדום-חזה זה מגיע לאורך של 18 ס"מ ולמשקל של 26 עד 35 גרם. הוא בעל נוצות אפורות כהות עד-שחורות לאורך הגוף, כשהבטן יותר אפורה בהירה עם כתם לבן לאורכה והוא בעל פסים בהירים על חלקו העליון. הוא בעל דו-צורתיות זוויגית והזכרים בעלי נוצות כהות מעט יותר משל הנקבות והם מעט גדולים יותר מהם.
התפוצה שלו היא מחבל אוקלנד ודרומה עד ולינגטון והוא נפוץ גם באיים קטנים כמו מוקויה (אנ'), אי המחסום הקטן (אנ') והאי קפיטי (אנ'). לרוב הוא חי סביב חורשי אשור דרומי ועצי Podocarpus על קרקע היערות.
זהו מין שוכן קרקע החי בקבוצות קטנות המתהלכות על קרקע היער בחיפוש מזון. חלק מהפרטים מחפשים באופן פעיל טרף בין העלים והצמחייה או גזעי העצים, בעוד אחרים אורבים בהתמנה לטרף מתאים. הם אוכלים חסרי חוליות שונים ביניהם ציקדות, חגבי ווטה, שלשולים, חלזונות, עכבישים ופירות. אדום-החזה מאחסן מזון שופע במזווים והוא מסתיר אותם מבני זוגו, כאשר בני הזוג גונבים באופן פעיל מבני זוגם.
הערות שוליים

↑  אדום-חזה של האי הצפוני באתר הרשימה האדומה של IUCN
| --- | --- |
בקרת זהויות :  NLI: 987007530299005171
מיכאל הנגבי

ערך זה עוסק בשחקן ישראלי. אם התכוונתם למפקד בצה"ל ששימש מושל צבאי, ראו .
| --- | --- |
הנגבי במאי 2018
הנגבי במאי 2018
 לידה:  12 ביולי 1979 (בן 45) 
 מדינה:  ישראל 
 עיסוק:  שחקן, במאי, תסריטאי, מדבב, קומיקאי
 מקום לימודים:  תלמה ילין 
 בן או בת זוג:  נעמי לבוב (2020–2020) 
 פרופיל ב-IMDb
 
מיכאל הנגבי (נולד ב-12 ביולי 1979) הוא שחקן, במאי, תסריטאי, קומיקאי, מדבב ומנחה טלוויזיה ישראלי.
ראשית חייו

מיכאל הנגבי הוא בנם של זוג השחקנים דינה לימון ואסי הנגבי. בנעוריו למד במגמת קולנוע בבית הספר לאומנויות בתל אביב ולמד קולנוע בעירוני א'.
במהלך שירותו בצה"ל ביחידת ההסרטה בחיל האוויר.
קריירה > טלוויזיה

הנגבי החל את קריירת המשחק עוד שהיה תלמיד תיכון, הופעתו הטלוויזיונית הראשונה הייתה בשנת 1990 כילד אורח בתוכנית "ועכשיו..ברוך!" בערוץ 2 הנסיוני שבה ברוך היה בובת ספוג ירוקה בעלת קול צפצפני, שיצרה והפעילה הבובנאית רוני נלקן מוסנזון מתיאטרון הקרון. ברוך אירח בתוכנית ילדים ושוחח איתם. בשנת 1990 השתתף גם בתוכנית "קריאת כיוון" בטלוויזיה החינוכית.
בתקופת מלחמת המפרץ בשנת 1991 כיכב בסדרת תשדירי בטיחות בדרכים שבהם חיקה את דובר צה"ל נחמן שי. באותה שנה דיבב את כריס בתוכנית הטלוויזיה "אלף ואחת אמריקות" ששודרה בטלוויזיה החינוכית.
ב-2001 שיחק בתפקיד ראשי בסרט "אינג'יל" בבימויו של ארנון צדוק.
בשנים 2002–2017 הוביל מדי שנה את הקמפיין הטלוויזיוני של מותג השוקו של מחלבות יטבתה.
בשנת 2004 השתתף בסדרת הדרמה לנוער "ראש גדול" בערוץ הילדים, באותה השנה השתתף גם בסדרת הדרמה המוזיקלית "השיר שלנו" של yes.
בשנים 2007–2008 השתתף בטלנובלה "בובות" בתור נתן, העוזר של נאווה נאמן, שמגולמת על ידי מיקי קם.
בשנת 2008 השתתף בסדרה "אבי ביטר חי בסרט" בערוץ ביפ, ב-2009 השתתף בטלנובלה "חשופים" ובשנת 2010 שיחק בסדרת הנוער "אחרי הצלצול".
בשנת 2011 שיחק בסדרה "גבוה וגרינבאום" בתפקיד רני היצלפלד בערוץ 2.
בשנת 2013 שיחק בסדרת הילדים "גן חיות".
בשנת 2014 גילם דמות משנה בסדרה של שמוליק לוי "70 מיליון סיבות לעושר" בערוץ 2.
בשנת 2015 שיחק במיני-סדרה "חשודה" בערוץ 10. באותה שנה החל להשתתף באחד משני התפקידים הראשיים בסדרה "שוסטר ושוסטר" (לצד שירה נאור) בטלוויזיה החינוכית.
בשנת 2016 השתתף בקומדיית המצבים "שותפים", בערוץ HOT קומדי סנטרל.
בשנת 2019 שיחק בסדרה "משפחה בהנפקה", בתפקיד אדי זמיר.
בשנת 2021 שיחק בסדרה "פלמ"ח", בתפקיד אפרים קציר.
קריירה > תיאטרון

בתיאטרון השתתף כילד במחזה "אבודים ביונקרס", שעלה  בתיאטרון הקאמרי ב-1991. אחר כך  בשנות ה-90 שיחק בהצגות: ״סוסי שוקולד״, "מקבת'", ו״הקוסם מברוקלין״. לאחר השירות הצבאי שיחק בקאמרי בהצגות ״ילדים רעים" והמורדים.
ב-2021 שיחק במחזמר ה ״הסוף״, ובהצגה ״גידול ושמו בועז״. ב-2022 הופיע בתור אברהם סוצקבר במחזה היחיד "העד" שכתבה הדס קלדרון וביים עודד ארליך.
קריירה > קולנוע

בקולנוע שיחק לראשונה בשנת 1990, בסרט "המחצבה" של הבמאי רוני ניניו בתפקיד הילד שלום ושיחק בסרט "המחצבה".
בשנת 1998 שיחק בסרט "סודות משפחה" בתפקיד ראשי, עם רומי אבולעפיה.
בשנת 2001 שיחק בסרט "אינג'יל" של הבמאי ארנון צדוק.
בשנת 2004 שיחק בסרט "אהבה קולומביאנית" בתפקיד עידן.
הנגבי חבר בקבוצת הבמאים הצעירים "באבון", אשר במסגרתה הוא כותב ומביים סרטים קצרים. בשנת 2004 ביים את הסרט "קאמבק", שהשתתף בפסטיבל הקולנוע ירושלים באותה שנה.
בשנת 2010 השתתף בסרט הטלוויזיה הקומי "חצי טון ברונזה", שהוקרן ב-VOD.
בשנת 2012 יצא לאקרנים הסרט בהשתתפותו "חתולים על סירת פדלים". באותה שנה שיחק בסרט "ד"ר פומרנץ" של אסי דיין. ב-2017 השתתף ב"מועדון החנונים: הסרט".
בשנת 2019 שיחק בקומדיה "אול אין".
קריירה > דיבוב

כבר בילדותו דיבב בסרטים, וגם כמבוגר הוא דיבב דמויות שונות: את כריסטופר רובין בחלק מסרטי "פו הדב", ב-2003, דיבב את דינאהי בסרט "אחי הדוב". ב-2011 דיבב בסרט "הופ ארנב". הנגבי דיבב ב-1992 בסרט "פייבל במערב הפרוע". בנוסף דיבב את כריס מסדרת האנימציה "אלף ואחת אמריקות", את רפאל מ"מסעות גוליבר", "לאן נעלמה כרמן סן דייגו", את האקלברי פין בסדרה ששודרה בערוץ 1 ודיבב דמויות משנה בסדרה המצוירת "ג'ורג' מלך הג'ונגל" בערוץ לוגי, את דאדלי פאפי בסדרה "כלב חשאי" בניקלודיאון.
בשנים 2001–2002 דיבב בשעשועון יומי בערוץ הילדים את ברוך ב"ברוך ושרוך", לצד עמוס שוב. בשנת 2004 דיבב בסדרת הטלוויזיה המונפשת הסאטירית "מ.ק. 22". ב-2014 דיבב את הדמות פרד בסרט "6 גיבורים" מבית דיסני.
קריירה > הנחיה

בשנת 1992 הנחה את תוכנית הילדים "בננה בום" לצד סיון רהב-מאיר, בערוץ 2 הניסיוני.
בבשנים 1996–1997 הנחה את התוכנית "טושטוש" בערוץ 2 לצד יעל בר זוהר.
בשנים 2002–2004 הנחה את תוכנית הנוער "אקזיט".
בשנים 2004–2006 הנחה לצד הילה נחשון את מגזין הרכילות ביס "Y בעשר".
בשנת 2006 השתתף כפאנליסט אורח בתוכנית "משחק מכור" בערוץ 2.
בשנת 2007 הנחה ביחד עם ארז בן הרוש את שעשועון הסלבריטיז "פפראצי" של yes. בנוסף באותה שנה, שימש שופט קבוע בתוכנית "כישרון או כישלון" יחד עם רותם סלע.
בשנת 2008 הנחה את "בובות - חדר הלבשה", תוכנית שליוותה את הטלנובלה "בובות" מאחורי הקלעים.
בשנת 2009 החל להנחות את תוכנית המציאות "מגודלים", ששודרה תחת חסותה של סלקום.
בשנים 2009–2012 השתתף בפאנל של תוכנית הבידור "צחוק מעבודה" בערוץ 2 של רשת.
בשנת 2013 החליף את פיני טבגר בהנחיית העונה הרביעית של תוכנית המציאות "היפה והחנון" בערוץ 10.
בשנת 2017 החל להנחות את תוכנית הסאטירה "עד כאן!" בכאן 11.
בשנת 2018 החל להנחות את תוכנית האירוח "חיות במה צוחקות" בכאן חינוכית. במאי 2021 חזר להשתתף בתפקיד סוכן בסדרה "שוסטר ושוסטר" (לצד גאיה גור אריה).
קריירה > בתור עצמו

בשנת 2007 השתתף בעונה השלישית של תוכנית המציאות "רוקדים עם כוכבים" בערוץ 2 של רשת.
בשנת 2011 החל להשתתף בתוכנית "האיש הכי מטומטם בעולם" ברצועת "לילה ביפ" בערוץ 2.
בשנת 2014 השתתף ב"הצחוקייה" בערוץ ניקלודיאון.
בשנת 2016 השתתף בתפקיד היועץ בשעשועון "פיצוחים" שהיה לכבוד 50 שנה לטלוויזיה החינוכית.
בשנת 2022 הופיע בתור אברהם סוצקבר במחזה היחיד "העד" שכתבה הדס קלדרון וביים עודד ארליך.
קריירה > כתסריטאי

בשנת 2000 כתב לסדרת הטלוויזיה "החבר'ה הטובים" בערוץ הילדים.
בשנת 2005 כתב לסדרת הטלוויזיה "בצפר" בערוץ ניקלודיאון.
בשנת 2009 כתב לסדרת המערכונים הקומית "קצרים" ששודרה בערוץ 2.
קריירה > כעורך

בשנת 2003 שימש כעורך משנה של התוכנית "המופע המרכזי" בערוץ 2.
קריירה > עיסוקים אחרים

בשנת 2015 זכה סרטון הפיילוט לסדרה עלילתית ברשת האינטרנט "עסק משפחתי" של הנגבי בתחרות "יוצרים ברשת 2.0", ביוזמת איגוד המפיקים בישראל בשיתוף YouTube ומשרד הכלכלה. "עסק משפחתי" היא סדרת רשת, שיצרו יחד עם הנגבי עמיתיו - גל דרן, ניר נחום, דניאל אדר, אורן קסטנבאום ורודי סעדה, המספרת על עלילותיהם של רודי ומיכאל, שני אחים שיורשים מאביהם חנות כלי עבודה ורבים מי מהם צריך לנהל את העסק המשפחתי. בשנת 2022 יצר את הסרטון "צלפים" לצדו יוסי ירום.